laion/Wikipedia-Exotic huggingface dataset:
ვიტოლო

ვიქტორ მაჩინ პერესი, უფრო მეტად ცნობილი როგორც ვიტოლო (დ. 2 ნოემბერი, 1989) — ესპანელი ფეხბურთელი. ესპანეთის ეროვნული ნაკრებისა და მადრიდის „ატლეტიკოს“ მოთამაშე. თამაშობს მარცხენა გარემარბის პოზიციაზე. შეუძლია ითამაშოს თავდამსხმელის პოზიციაზეც. მისი დებიუტი ესპანეთის ეროვნული საფეხბურთო ნაკრების რიგებში 2015 წელს შედგა. 2015 წლის მარტში დასახელდა ლა ლიგის თვის მოთამაშედ. სევილია უეფა-ს ევროპა ლიგა: 2013–14, 2014–15, 2015–16 ესპანეთის საფეხბურთო თასის ფინალისტი: 2015–16 ესპანეთის საფეხბურთო სუპერთასის ფინალისტი: 2016 უეფა-ს სუპერთასის ფინალისტი: 2014, 2015, 2016 ატლეტიკო მადრიდი უეფა-ს ევროპა ლიგა: 2017–18 უეფა-ს სუპერთასი: 2018 პროფილი საიტზე BDFutbol.com (ინგლისური) ვიტოლო — National-Football-Teams.com ↑ Phillips, Rob. (12 August 2014) Super Cup: Cristiano Ronaldo scores twice in Real Madrid win. BBC Sport. ციტირების თარიღი: 27 June 2019 ↑ Johnston, Neil. (11 August 2015) Barcelona 5–4 Sevilla. BBC Sport. ციტირების თარიღი: 27 June 2019 ↑ Hafez, Shamoon. (16 May 2018) Marseille 0–0 Atlético Madrid. BBC Sport. ციტირების თარიღი: 17 May 2018 ↑ Sanders, Emma. (15 August 2018) Real Madrid 2–4 Atlético Madrid. BBC Sport. ციტირების თარიღი: 16 August 2018
კულტურული შოკი

კულტურული შოკი — დისტრესი, რომელსაც განიცდის ადამიანი მაშინ როდესაც უეცრად ტოვებს ნაცნობ კულტურას და ხვდება სხვა კულტურაში. ძირითად შემთხვევებში დისტრესი არ ვლინდება კულტურის შეცვლიდან პირველი რამდენიმე კვირის განმავლობაში. სოციალური იზოლაციის, შფოთვის, დეპრესიის მდგომარეობა, დარღვევა ყველაზე ხშირია ემიგრანტებში, მაგრამ ის ასევე შეიძლება განვითარდეს საზოგადოებაში ცხოვრების წესების რადიკალური ცვლილებებისას. ბიბლიოვიკი
მარინა ბერტი

ელენე მორინ ბერტოლინი, ცნობილი როგორც მარინა ბერტი (დ. 29 სექტემბერი, 1924 – გ. 29 ოქტომბერი, 2002) — იტალიელი მსახიობი. დაიბადა ლონდონში, იტალიელი მამისა და ინგლისელი დედის ოჯახში. მისი დებიუტი შედგა 1941 წელს, ანა მანიანის ფილმში „La Fuggitiva“. ვიკისაწყობში არის გვერდი თემაზე: მარინა ბერტი მარინა ბერტი კინოფილმების ინტერნეტ-მონაცემთა ბაზაშითარგი:Preview warning ↑ კლაუდიო გორა 1998 წელს გარდაიცვალა ↑ Treccani.it
დემოკრატები 66

დემოკრატები 66 (ნიდერლ. Democraten 66; ოფიციალურად: Politieke Partij Democraten 66, პოლიტიკური პარტია დემოკრატები 66; აბრევიატურა - D66) — სოციალური ლიბერალიზმის იდეოლოგიის მქონე პარტია ნიდერლანდების სამეფოში. ციფრები სახელწოდებაში მიანიშნებენ 1966 წელზე, როესაც პარტია დააარსა ახალგაზრდა ინტელექტუალების ჯგუფმა ჰანს ვან მირლოს ხელმძღვანელობით. თავდაპირველად პარტიის მთავარი მიზანი ნიდერლანდების პოლიტიკური სისტემის დემოკრატიზაცია იყო, თუმცა მოგვიანებით პარტიამ ჩამოაყალიბა მტკიცე სოციალურ-ლიბერალური შეხედულებები. პარტია არის ლიბერალური ინტერნაციონალისა და ევროპული განახლების წევრი. ↑ Séveno, Victoria. (18 March 2021) VVD holds onto majority but D66 are the big winners in Dutch election. ↑ Nordsieck, Wolfram. (2021)Netherlands. ციტირების თარიღი: 21 March 2021 ↑ CNAAN LIPHSHIZ. (21 March 2021) 27-year-old Israeli-Dutch Jew leads new progressive party into Dutch parliament. The Times of Israel. ციტატა: „Finishing second was the left-wing progressive D66 party, which is close ideologically to Volt.“ ↑ Henley, Jon (18 March 2021). „Dutch election: progressive party surges as PM begins coalition talks“. The Guardian. ↑ Terry, Chris. (11 May 2014) Democrats '66 (D66). დაარქივებულია ორიგინალიდან — 10 აპრილი 2020. ციტირების თარიღი: 2 მაისი 2021. ↑ (2010) Origin, Ideology and Transformation of Political Parties: East-Central and Western Europe Compared. Ashgate Publishing, Ltd., გვ. 108–109. ISBN 978-0-7546-9661-2.  ↑ Dimitri Almeida (2012). The Impact of European Integration on Political Parties: Beyond the Permissive Consensus. Routledge, გვ. 98. ISBN 978-0-415-69374-5.  ↑ (2007) „The Low Countries: From Prime Minister to President-Minister“, The Presidentialization of Politics: A Comparative Study of Modern Democracies. Oxford University Press, გვ. 158. ISBN 978-0-19-921849-3.  ↑ Simon Lightfoot (2005). Europeanizing Social Democracy?: The Rise of the Party of European Socialists. Routledge, გვ. 74. ISBN 978-0-415-34803-4.
ევროპული განახლება

ევროპული განახლება (ინგლ. Renew Europe, შემოკლებით - ინგლ. Renew) — ევროპარლამენტში არსებული პოლიტიკური გაერთიანება, ლიბერალური, პრო-ევროპული პოლიტიკური ჯფური. განახლება არის ლიბერალებისა და დემოკრატების ალიანსი ევროპისთვის (ALDE) ჯგუფის მემკვიდრე, რომელიც მეექვსე, მეშვიდე და მერვე მოწვევებში არსებობდა 2004-დან 2019 წლამდე. 2019 წელს, ევროპარლაენტის 2019 წლის არჩევნების შემდეგ, ლიბერალებისა და დემოკრატების ალიანსი ევროპისთვის (ALDE) ჯგუფის პრეზიდენტმა გი ვერჰოფსტადტმა გამოაცხადა ჯგუფისა და საფრანგეთის პრეზიდენტის, ემანუელ მაკრონის პარტიის, გაერთიანების შესახებ. ჯგუფის პოლიტიკური ფონდი არის ევროპის ლიბერალური ფორუმი. ↑ Nordsieck, Wolfram. (2019)European Union. ციტირების თარიღი: 30 May 2019 ↑ 2.0 2.1 Slomp, Hans (26 September 2011). Europe, A Political Profile: An American Companion to European Politics. ABC-CLIO, გვ. 245. ISBN 978-0-313-39182-8.  ↑ Guy Verhofstadt on Twitter (10 June 2019).თარგი:Primary source inline ↑ Renew Europe. – News – ALDE (13 June 2019). დაარქივებულია ორიგინალიდან — 17 ივნისი 2019. ციტირების თარიღი: 2 მაისი 2021. ↑ Frenzy in Firenze: 4 takeaways from EU lead candidate debate. Politico (3 May 2019). ციტირების თარიღი: 9 May 2019
ლუკას ტორეირა

ლუკას ტორეირა სებასტიან დი პასკუა (დ. 11 თებერვალი, 1996) — ურუგვაელი ფეხბურთელი. ამჟამად თამაშობს მადრიდის „ატლეტიკოში“ რომელსაც 2020 წელს იჯარით შეუერთდა. 2018 წლიდან ტორეირა ურუგვაის ეროვნული საფეხბურთო ნაკრების ფეხბურთელია. თამაშობს ნახევარმცველის პოზიციაზე. ლუკას ტორეირა — Soccerway ↑ FIFA World Cup Russia 2018: List of players: Uruguay. FIFA (15 July 2018). დაარქივებულია ორიგინალიდან — 19 ივნისი 2018. ციტირების თარიღი: 2 December 2018 ↑ Lucas Torreira: Overview. Premier League. ციტირების თარიღი: 2 December 2018
იშა

იშა (ლათ. Prangos ferulacea) — მრავალწლოვანი ბალახოვანი მცენარე ქოლგოსანთა ოჯახისა. სიმაღლეში 150 სმ-მდეა. ფესვის ყელი სქლად არის დაფარული ბოჭკოებით. აქვს მსხვილი, შუა ნაწილიდან ძლიერად დატოტვილი, მოპირისპირედ განთავსებული ტოტები. გრძელყუნწიანია დიდი ზომის, ფართო, კვერცხისებური ფორმის ქვედა ფოთლები, რომლებიც მრავალჯერაა ფრთისებურად განკვეთილი ხაზურ-ჯაგრისებურ ნაკვთულებად. გვირგვინის ფურცლები ყვითელია. ნაყოფი დიდია, თეთრი ფერის, ფრთები სწორია. ყვავის და ნაყოფმსხმოიარობს მაის-ივლისში. გავრცელებულია სამხრეთ კავკასიაში, სამხრეთ ევროპაში, მცირე აზიაში, სირიასა და ირანში. საქართველოს ტერიტორიაზე გვხვდება კახეთში, ქართლსა და ჯავახეთში. იზრდება მშრალ, ქვიან ფერდობებზე. ↑ სუხიტაშვილი კახაბერ, საქართველოს ყვავილოვანი მცენარეები, თბ.: კავკასიის გარემოსდაცვითი არასამთავრობო ორგანიზაციების ქსელი, 2018. — გვ. 48.
გამსჭვალულფოთლიანი სმირნიუმი

გამსჭვალულფოთლიანი სმირნიუმი (ლათ. Smyrnium perfoliatum) — ორწლოვანი ბალახოვანი მცენარე ქოლგოსანთა ოჯახისა. სიმაღლეში 40–80 სმ-ია. აქვს დატოტვილი, ქვედა ნაწილში მეტ-ნაკლებად მომრგვალო, ზედა ნაწილში წახნაგოვანი და წიბოებზე ფრთიანი ღერო. ქვედა ფოთლები გრძელყუნწიანია, ფორმით ფართოკვერცხისებური, ფრთისებურ განკვეთილი, სეგმენტები კვერცხისებურია, კიდეებზე მრგვალკბილა-ხერხისებური. ქოლგის სხივი — 6–10, უთანაბრო. საბურველს ფოთოლაკები არ აქვს. ყვავილები მომწვანო-ყვითელია. ყვავის და ნაყოფმსხმოიარობს ივნის-აგვისტოში. გავრცელებულია კავკასიაში, ცენტრალურ და სამხრეთ ევროპაში, მცირე აზიასა და სირიაში. საქართველოს ტერიტორიაზე გვხვდება შიდა ქართლში, კახეთში და თრიალეთის ქედზე. იზრდება მთის შუა და ზედა სარტყლებში, ნესტიან, დაჩრდილულ ადგილებში, ტყის ველობებზე, ბუჩქნარებს შორის. ↑ სუხიტაშვილი კახაბერ, საქართველოს ყვავილოვანი მცენარეები, თბ.: კავკასიის გარემოსდაცვითი არასამთავრობო ორგანიზაციების ქსელი, 2018. — გვ. 48.
ღვედკეცი

ღვედკეცი (ლათ. Periploca graeca) — მცენარე ქენდირისებრთა ოჯახისა. ხვიარა ბუჩქია, სიმაღლეში 30 მეტრამდეა. აქვს მოკლეყუნწიანი, შიშველი, კიდემთლიანი, კვერცხისებურ-ლანცეტა ან ელიფსურ-ლანცეტა ფოთლები. ყვავილედი ნახევრად ქოლგაა, კენწრული. გვირგვინი შიგნიდან მოწითალო-ყავისფერია, გარედან — მომწვანო. ყვავის მაის-ივნისში, ნაყოფმსხმოიარობს სექტემბერში. გავრცელებულია კავკასიაში, სამხრეთ-აღმოსავლეთ ევროპაში, ახლო აღმოსავლეთში. გვხვდება თითქმის მთელ საქართველოში. იზრდება დაბლობსა და მთის ქვედა სარტყელში – ბუჩქნარებში, ტყისპირებსა და მდინარეთა ნაპირებზე. ↑ სუხიტაშვილი კახაბერ, საქართველოს ყვავილოვანი მცენარეები, თბ.: კავკასიის გარემოსდაცვითი არასამთავრობო ორგანიზაციების ქსელი, 2018. — გვ. 50.
ბალახოვანი გველის სურო

ბალახოვანი გველის სურო (ლათ. Vinca herbacea) — მრავალწლოვანი ბალახოვანი მცენარე ქენდირისებრთა ოჯახისა. აქვს გართხმულია ან წამოწეული ყლორტები, ნაყოფიანიც და უნაყოფოც, შიშველი. კვერცხისებური ან მომრგვალო ქვედა ფოთლები, მოგრძო-ლანცეტაა და კიდეებზე ხაოიანი ზედა ფოთლები. მარტოული, იღლიური, დიდი ზომის, ლურჯი იისფერი ან მოთეთრო ფერის ყვავილები. ყვავის და ნაყოფმსხმოიარობს აპრილ-მაისში. გავრცელებულია კავკასიაში, ცენტრალურ და სამხრეთ-აღმოსავლეთ ევროპაში, მცირე აზიაში, ირანსა და ერაყში. გვხვდება მთელ საქართველოში. იზრდება დაბლობიდან შუა სარტყლამდე — ბუჩქნარებსა და ფერდობებზე, ველებზე. ↑ არქიმანდრიტი ლაზარე (გაგნიძე-დვალი), გერმანულ-ქართული, ქართულ-გერმანული ბოტანიკური ლექსიკონი, თბილისი: „ფავორიტ პრინტი“, 2012. — გვ. 39. ↑ სუხიტაშვილი კახაბერ, საქართველოს ყვავილოვანი მცენარეები, თბ.: კავკასიის გარემოსდაცვითი არასამთავრობო ორგანიზაციების ქსელი, 2018. — გვ. 50.
ხვიარა შორვალა

ხვიარა შორვალა (ლათ. Vincetoxicum scandens) — მრავალწლოვანი ბალახოვანი მცენარე ქენდირისებრთა ოჯახისა. სიმაღლეში 180 სმ-მდეაა. აქვს ხვიარა, წვრილად შებუსული ღერო. ფორმით კვერცხისებური ან ლანცეტა ფოთლები, ქვევით განლაგებულები დიდი ზომისაა. ყვავილედი იღლიური მტევანია, გვირგვინის ნაკვთები ოდნავ ხორცოვანია, სამკუთხა, მურა-მოშავო ან მომწვანო. ყვავის და ნაყოფმსხმოიარობს მაის-აგვისტოში. გავრცელებულია კავკასიაში, სამხრეთ ევროპასა და მცირე აზიაში. გვხვდება მთელ საქართველოში. იზრდება მთის ქვედა და შუა სარტყლების ტყეებსა და ბუჩქნარებში. ↑ სუხიტაშვილი კახაბერ, საქართველოს ყვავილოვანი მცენარეები, თბ.: კავკასიის გარემოსდაცვითი არასამთავრობო ორგანიზაციების ქსელი, 2018. — გვ. 52.
ჰაინრიხ V (სრი)

ჰაინრიხ V (გერმ. Heinrich V; დ. 8 იანვარი, 1081 — გ. 23 მაისი, 1125, უტრეხტი) — გერმანიის მეფე 1106 წლიდან, საღვთო რომის იმპერატორი 1111 წლიდან, ჰაინრიხ IV-ისა და ბერტა სავოიელის ძე. მამის სიცოცხლეშივე დაუკავშირდა მის მოწინააღმდეგეებს —პაპს და გერმანიის მთავრებს. შემდეგ განაგრძო ბრძოლა ინვესტიტურისათვის, რომელიც საბოლოოდ კომპრომისული ვორმსის კონკორდატით დასრულდა (1122). დაკრძალულია შპაიერის ტაძარში. დაქორწინებული იყო მატილდა ინგლისელზე. ჰაინრიხ V-ს და მატილდა ინგლისელს შვილები არ შეძენიათ. ქართული საბჭოთა ენციკლოპედია, ტ. 11, თბ., 1987. — გვ. 592. Bryce, James. The Holy Roman Empire. MacMillan, 1913 Comyn, Robert. History of the Western Empire, from its Restoration by Charlemagne to the Accession of Charles V, Vol. I. 1851
შორვალა

შორვალა (ლათ. Vincetoxicum) — მცენარეთა გვარი ქენდირისებთა ოჯახისა. ზოგჯერ მისი სახეობები შეჰყავთ Cynanchum-ისა და Asclepias-ის გვარებში. მრავალწლოვანი ბალახები ან დაბალი ნახევრად ბუჩქებია, ზოგჯერ ხვიარა ყლორტებითა და მოპირისპირედ განლაგებული ფოთლებით. ყვავილები მცირე ზომისაა, 5-ნაკვთიანი, მომწვანო-თეთრიდან მუქ წითლამდე; შეკრებილია იღლიურ ქოლგისებურ ცოტაყვავილიან ყვავილედებში. ნაყოფი 2 ფურცლისაგან შედგება; თესლს გრძელი ბეწვებისაგან წარმოქმნილი „ქოჩორი“ აქვს. ცნობილია 30-მდე სახეობა, გავრცელებული არიან ევრაზიის ზომიერ ოლქებში. იზრდებიან სტეპის და ქვიან ფერდობებზე, ტყეებში ბუჩქებს შორის, ტყის პირებში. ფართოდაა გავრცელებული ჩვეულებრივი ანუ სამკურნალო შორვალა (V. hirundinaria), რომელიც შხამიანი მცენარეა (განსაკუთრებით ცხვრისთვის). მთელ საქართველოში გვხვდება ხვიარა შორვალა (V. scandens). ↑ Бялт В. В. Ластовень // Большая российская энциклопедия. т. 16. — М., 2010. — стр. 740.
ჯიქეთის საბოქაულო

ჯიქეთის საბოქაულო (რუს. Джигетское [Садзское] приставство) — რუსეთის იმპერიის ადმინისტრაციული ერთეული 1843-1847 წლებში. ჯიქეთის საბოქაულო დაარსდა 1843 წლის ნოემბერ-დეკემბერში, რომლის პირველ ბოქაულად დაინიშნა ჯერ ალექსანდრე ზვანბა, ხოლო სულ მალე კი — სოლომონ ზვანბა. ჯიქეთის საბოქაულო მოიცავდა ტერიტორიას გაგრიდან სოჭამდე. მოგვიანებით, ჯიქეთის საბოქაულო შეუერთდა აფხაზეთის სამთავროს. 1847 წელს ჯიქეთის საბოქაულო გამოყვეს აფხაზეთის სამთავროდან და შეუერთეს შავიზღვისპირეთის ოკრუგს. ДЖИГЕТСКИЙ СБОРНИК, вып. 1, Москва, 2012
ლიბერალური ინტერნაციონალი

ლიბერალური ინტერნაციონალი (ინგლ. Liberal International) — 1947 წელს დაარსებული ლიბერალური პოლიტიკური პარტიების ფედერაცია. ლიბერალური ინტერნაციონალი დაარსდა 1947 წელს ოქსფორდში და მას შემდეგ არის ლიბერალური პოლიტიკური პარტიებისა და მსოფლიოში ლიბერალიზმის ერთ-ერთი ყველაზე მნიშნველოვანი გამავრცელებელი და მაკოორდინირებელია. ინტერნაციონალის შტაბ-ბინა ლონდონში, ეროვნულ ლიბერალურ კლუბში მდებარეობს. Liberal International official site The Liberal Agenda for the 21st century დაარქივებული 7 February 2011 საიტზე Wayback Machine.
აისუაკი

აისუაკი (ბაშკ. Айсыуаҡ; რუს. Айсуак) — სოფელი რუსეთის ფედერაციაში, ბაშკირეთის რესპუბლიკის კუიურგაზის რაიონში. 2010 წლის მონაცემებით სოფელში ცხოვრობს 1123 ადამიანი. 2002 წლის აღწერის მიხედვით მოსახლეობის უმრავლესობას რუსები შეადგენენ (51%). Совет муниципальных образований Республики Башкортостан. ↑ 1.0 1.1 Единый электронный справочник муниципальных районов Республики Башкортостан ВПН-2002 и 2009 ↑ https://02.rosstat.gov.ru/storage/mediabank/Численность%20населения%20по%20населенным%20пунктам%20Республики%20Башкортостан.pdf <a href="https://wikidata.org/wiki/Track:Q126723156"></a> ↑ Численность населения по населённым пунктам Республики Башкортостан. დაარქივებულია ორიგინალიდან — 2014-08-20. ციტირების თარიღი: 2020-12-31. ↑ Единый электронный справочник муниципальных районов Республики Башкортостан — приложение в формате Excel დაარქივებული 2016-03-04 საიტზე Wayback Machine. .
რენან ლოდი

რენან აუგუსტო ლოდი დოს სანტოსი (დ. 8 აპრილი, 1998) — ბრაზილიელი ფეხბურთელი. მადრიდის „ატლეტიკოსა“ და ბრაზილიის ეროვნული საფეხბურთო ნაკრების მარცხენა მცველი. ლოდი „ატლეტიკო პარანაენსეს“ აღზრდილია. 2019 წელს ლოდი მადრიდის „ატლეტიკოს“ შეუერთდა. ამავე წელს შედგა მისი დებიუტი ბრაზილიის ეროვნულ საფეხბურთო ნაკრებში. რენან ლოდი — Soccerway
კოლხური ბაძგი

კოლხური ბაძგი, კოლხური ჭყორი (ლათ. Ilex colchica) — მცენარე ბაძგისებრთა ოჯახისა. 2–6 მეტრის სიმაღლის მარადმწვანე ბუჩქი ან მცირე ზომის ხეა. აქვს ძირიდანვე დატოტვილი ღერო. ვიწროლანცეტისებურიდან კვერცხისებურ-ელიფსურამდე ცვალებადი ფორმის ფოთლები, რომლებიც კიდეებამოკვეთილია, თითო გვერდზე 3–9 კბილიანი ნაკვთით, ფერად — მუქი მწვანე, ტყავისებური. ყვავილედი იღლიური ქოლგა ან მტევანია. გვირგვინი მომწვანო-თეთრი ფერისაა, მცირე ზომის, თითქმის ბორბლისებური. ყვავის აპრილ-მაისში, ნაყოფმსხმოიარობს ივნის-აგვისტოში. გავრცელებულია კავკასიაში, მცირე აზიასა და სამხრეთ ევროპაში. გვხვდება მთელ დასავლეთ საქართველოსა და კახეთში. ველურად გავრცელებულია აგრეთვე ლაზეთში (ახლანდ. თურქეთის ტერიტორია). წარმოადგენს კოლხური ფლორის რელიქტს. მეზოფილურია. იზრდება ფართოფოთლოვან და მუქწიწვოვან ტყეებში, ასევე სუბალპურ სარტყელში. სხვა მარადმწვანე ბუჩქებთან (წყავი, შქერი და სხვ.) ერთად ქმნის ქვეტყეს დაჩრდილულ ფოთლოვან (განსაკუთრებით წიფლნარში), ფოთლოვან-წიწვოვანსა და წიწვოვან-ტყეებში. ძვირფასი მერქანი აქვს. იყენებენ სადურგლო და სახარატო საქმეში. ღერო და ფოთოლი შეიცავს მთრიმლავ და საღებავ ნივთიერებებს. ქერქს, ფოთოლსა და ნაყოფს ხალხურ მედიცინაში ხმარობენ. დეკორატიული მცენარეა, კარგად იტანს კრეჭას, აშენებენ ბაღებსა და პარკებში. მრავლდება თესლით და ამონაყრით. ↑ სახოკია მ., ქართული საბჭოთა ენციკლოპედია, ტ. 2, თბ., 1977. — გვ. 253. ↑ 2.0 2.1 2.2 სუხიტაშვილი კახაბერ, საქართველოს ყვავილოვანი მცენარეები, თბ.: კავკასიის გარემოსდაცვითი არასამთავრობო ორგანიზაციების ქსელი, 2018. — გვ. 52. ↑ 3.0 3.1 3.2 სახოკია მ., ენციკლოპედია „საქართველო“, ტ. 1, თბ., 1997. — გვ. 381.
Pro Evolution Soccer 2016

Pro Evolution Soccer 2016, უფრო ცნობილი როგორც PES 2016 — სპორტული ვიდეო თამაში, რომელიც შექმნა და გამოსცა იაპონურმა კომპანია Konami-მ. გამოვიდა 2015 წლის სექტემბერში შემდეგი პლატფორმებისათვის: Xbox 360, PlayStation 4, PlayStation 3, Microsoft Windows, Xbox One. „PES 2015“ არის წინა ვერსიებთან შედარებით გაუმჯობესებული და გამოირჩევა მოქმედებების რეალურობით. თამაშის გარეკანზე გამოსახულია ბრაზილიელი ფეხბურთელი ნეიმარი. თამაშის წინა სერია იყო „Pro Evolution Soccer 2015“, ხოლო მომდევნო — „Pro Evolution Soccer 2017“. თამაშმა მიიღო დადებითი შეფასებები ვიდეო თამაშების კრიტიკოსებისაგან. საერთო განხილვების საიტ Metacritic-ზე PS4-ის ვერსია ფლობს 87/100, Xbox One-ის ვერსია — 85/100. ოფიციალური საიტი. „Pro Evolution Soccer 2016“ საიტზე MobyGames ↑ Metacritic
ნოვოიადგაროვსკაია

ნოვოიადგაროვსკაია (ბაშკ. Яңы Йәҙгәр; რუს. Новоядгаровская) — სოფელი რუსეთის ფედერაციაში, ბაშკირეთის რესპუბლიკის კუიურგაზის რაიონში. 2010 წლის მონაცემებით სოფელში ცხოვრობს 1 ადამიანი. რაიონულ ცენტრ ერმოლაევოდან დაშორებულია 29 კილომეტრით. უახლოესი რკინიგზის სადგურია ერმოლაევო, რომელიც დაშორებულია 29 კმ-ით. 2002 წლის აღწერის მიხედვით მოსახლეობის უმრავლესობას რუსები შეადგენენ (100%).> Совет муниципальных образований Республики Башкортостан. ↑ 1.0 1.1 Единый электронный справочник муниципальных районов Республики Башкортостан ВПН-2002 и 2009 ↑ https://02.rosstat.gov.ru/storage/mediabank/Численность%20населения%20по%20населенным%20пунктам%20Республики%20Башкортостан.pdf <a href="https://wikidata.org/wiki/Track:Q126723156"></a> ↑ Численность населения по населённым пунктам Республики Башкортостан. დაარქივებულია ორიგინალიდან — 2014-08-20. ციტირების თარიღი: 2020-12-31. ↑ Единый электронный справочник муниципальных районов Республики Башкортостан — приложение в формате Excel დაარქივებული 2016-03-04 საიტზე Wayback Machine. .
ვიტოლდ პილეცკი

ვიტოლდ პილეცკი (13 მაისი, 1901 — გ. 25 მაისი, 1948) იყო პოლონელი კავალერიის ოფიცერი, დაზვერვის აგენტი და ოკუპაციის წინააღმდეგ მებრძოლი. 1940 წელს იგი საკუთარი ინციატივით მოხვდა ოსვცენციმის საკონცენტრაციო ბანაკში, სადაც მან მოახდინა რამდენიმე ასეული ტყვესგან შემდგარი წინააღმდეგობის მოძრაობის ორგანიზება. ოსვენციმში ყოფნისას პოლეცკიმ საიდუმლოდ შეადგინა ანგარიში, სადაც აღწერილი იყო საკონცენტრაციო ბანაკში მიმდინარე დანაშაულები და იგი მოკავშირეებს მიაწოდა. ოსვენციმიდან თავის დაღწევის შემდეგ პილეცკიმ მონაწილოება მიიღო ვარშავის აჯანყებაში. 1947 წელს იგი პოლონეთის კომუნისტურმა მთავრობამ „უცხოური იმერიალიზმის“ მხარდაჭერის ბრალდებით დააკავა და საჩვენებელი სასამართლოს შემდეგ სიკვდილით დასაჯა.
ვიოლანტე არაგონელი (1273-1302)

ვიოლანტე არაგონელი (ესპ. Violante de Aragón; დ. 1273 ― გ. აგვისტო, 1302) ― ბარსელონის დინასტიის წარმომადგენელი. არაგონის მეფე პედრო III-ის ასული. კალაბრიის ჰერცოგინია, როგორც რობერტო ანჟუელის მეუღლე. ნეაპოლის დედოფალ ჯოვანა I-ის ბებია. ვიოლანტე დაიბადა 1273 წელს. იგი იყო არაგონის მეფე პედრო III-ისა და მისი მეუღლის, დედოფალ კონსტანცია სიცილიელის შუათანა ქალიშვილი. მისი ბავშვობის შესახებ ცნობები ფაქტობრივად არ არსებობს. 1297 წლის 23 მარტს რომში იგი დააქორწინეს ნეაპოლის მეფე კარლო II-ისა და მისი მეუღლის, დედოფალ მარია უნგრელის ვაჟზე, კალაბრიის ჰერცოგ რობერტო ანჟუელზე, რომელიც ტახტის პირველი მემკვიდრე იყო. შეიძლება ითქვას, რომ ამ პოლიტიკურ თამაშში ვიოლანტე უბრალო გაცვლის ობიექტს წარმოადგენდა, რომლის სანაცვლოდაც მისმა ძმამ, მეფე ხაიმე II-მ ცოლად კარლო II-ის ასული, ბლანკა შეირთო ცოლად, რასაც შედეგად უნდა მოჰყოლოდა არაგონ-ნეაპოლის დაზავება და სიცილიისათვის ატეხილი ომის დასრულება. ქორწინების შემდეგ ვიოლანტე ნეაპოლში დიდი ესკორტით შევიდა, რამონ ბერენგარ ანდრიელის ხელმძღვანელობით. ვიოლანტესა და რობერტოს ქორწინებაში სულ ორი ვაჟი შეეძინათ: კარლო (1298-1328), კალაბრიის ჰერცოგი. ცოლად შეირთო კათარინა ჰაბსბურგი, თუმცა მისი დაღუპვის შემდეგ იქორწინა მარი დე ვალუაზე, რომელთანაც შეეძინა ნეაპოლის მომავალი დედოფალი ჯოვანა I; ლუიჯი (1301-1310), გარდაიცვალა მცირეწლოვანი; ვიოლანტე არაგონელი გარდაიცვალა მეორე ბავშვის გაჩენიდან რამდენიმე თვეში, 1302 წლის აგვისტოში. მის შემდეგ მისმა ქმარმა ცოლად პრინცესა სანჩია მაიორკელი შეირთო, თუმცა მასთან შვილები აღარ ჰყოლია. ვიოლანტეს გარდაცვალებიდან შვიდ წელიწადში რობერტო ნეაპოლის მეფე გახდა. Pietro III d'Aragona genealogie mittelalter Archiviato il 13 aprile 2009. Roberto d'Angiò genealogie mittelalter Archiviato il 23 dicembre 2007.
Pro Evolution Soccer 2017

Pro Evolution Soccer 2017, უფრო ცნობილი როგორც PES 2017 — სპორტული ვიდეო თამაში, რომელიც შექმნა და გამოსცა იაპონურმა კომპანია Konami-მ. გამოვიდა 2016 წლის სექტემბერში შემდეგი პლატფორმებისათვის: Xbox 360, PlayStation 4, PlayStation 3, Microsoft Windows, Xbox One, Android, iOS. „PES 2017“ არის წინა ვერსიებთან შედარებით გაუმჯობესებული და გამოირჩევა მოქმედებების რეალურობით. თამაშის გარეკანზე გამოსახულნი არიან „ბარსელონას“ ფეხბურთელები: ნეიმარი, ლიონელ მესი, ლუის სუარესი, ჟერარდ პიკე და ივან რაკიტიჩი. თამაშის წინა სერია იყო „Pro Evolution Soccer 2016“, ხოლო მომდევნო — „Pro Evolution Soccer 2018“. თამაშმა მიიღო დადებითი შეფასებები ვიდეო თამაშების კრიტიკოსებისაგან. საერთო განხილვების საიტ Metacritic-ზე PS4-ის ვერსია ფლობს 85/100, Xbox One-ის ვერსია — 87/100. ოფიციალური საიტი. „Pro Evolution Soccer 2017“ საიტზე MobyGames ↑ Metacritic
ადერბარ მელო დოს სანტოსი

ადერბარ მელო დოს სანტოსი, უფრო მეტად ცნობილი როგორც სანტოსი (დ. 17 მარტი, 1990) — ბრაზილიელი ფეხბურთელი. „ატლეტიკო პარანაენსეს“ მეკარე. 2019 წელს გამოძახებული იყო ბრაზილიის ეროვნულ საფეხბურთო ნაკრებში, მაგრამ მისი დებიუტი არ შედგა. ადერბარ მელო დოს სანტოსი — Soccerway
გაბრიელ მენინო

გაბრიელ ვინისიუს მენინო, უფრო მეტად ცნობილი როგორც გაბრიელ მენინო (პორტ. Gabriel Vinicius Menino; დ. 29 სექტემბერი, 2000) — ბრაზილიელი ფეხბურთელი. „პალმეირასის“ მოთამაშე. თამაშობს ნახევარმცველის პოზიციაზე, აგრეთვე შეუძლია ითამაშოს მარჯვენა მცველად. პალმეირასი პაულისტას ჩემპიონატი: 2020 ბრაზილიის თასი: 2020 ლიბერტადორესის თასი: 2020, 2021 ლიბერტადორესის თასის სიმბოლური ნაკრების წევრი: 2020 გაბრიელ მენინო — Soccerway
ჟვანია

საკუთარი სახელი ჟვანია შეიძლება აღნიშნავდეს ერთ-ერთ შემდეგ პიროვნებათაგანს: არველოდი ჟვანია — უშიშროების გენერალ-მაიორი არნოლდ ჟვანია — ინჟინერი, პოლიტიკოსი ანზორ ჟვანია — მსახიობი გივი ჟვანია — ქირურგი გიორგი ჟვანია — ბიზნესმენი, პოლიტიკოსი გრიგოლ ჟვანია — საერთაშორისო სამართლის სპეციალისტი გრიგოლ ჟვანია — ისტორიკოსი გურამ ჟვანია — რეჟისორი, მსახიობი ევტიხი ჟვანია — ფოტოგრაფი ზურაბ ჟვანია — პოლიტიკური და სახელმწიფო მოღვაწე თალიკო ჟვანია — ინჟინერი თამარ ჟვანია — სოციოლოგი თეიმურაზ ჟვანია — ქირურგი ირაკლი ჟვანია — მოქანდაკე ისაკ ჟვანია — პოლიტიკოსი კახაბერ ჟვანია — სპორტსმენი კონსტანტინე ჟვანია — სამხედრო პირი, წმ. გიორგის ორდენის კავალერი ლაშა ჟვანია — პოლიტიკოსი, დიპლომატი ლეონიდე (ჟვანია) — სასულიერო პირი მალხაზ ჟვანია — მწვრთნელი მანანა ჟვანია — ექიმი ნოდარ ჟვანია — მუსიკოსი რევაზ ჟვანია — ინჟინერი ჟვანიები — საგვარეულო სამეგრელოში
სანჩია მაიორკელი

სანჩია მაიორკელი (იტალ. Sancia di Maiorca, ესპ. Sancha de Mallorca; დ. 1281 ― გ. 28 ივლისი, 1345) ― ბარსელონის დინასტიის წარმომადგენელი. ნეაპოლის დედოფალი 1309-1343 წლებში, როგორც მეფე რობერტოს მეუღლე. თავისი გერის ასულის, დედოფალ ჯოვანა I-ის დროს, იგი ნეაპოლის რეგენტი იყო 1343-1344 წლებში. სანჩია დაიბადა 1281 წელს. იგი იყო მაიორკის მეფე ხაიმე II-ისა და მისი ფრანგი მეუღლის, დედოფალ ესკლარამუნდა დე ფუას ქალიშვილი და მაიორკის მომდევნო მეფის, სანჩო I-ის და. მამის ხაზით იგი არაგონის მეფე ხაიმე I დამპყრობლისა და დედოფალ ვიოლანტე უნგრელის, ხოლო დედის მხრიდან გრაფ როჟერ IV დე ფუასა და ბრუნისენდა დე კარდონას შვილიშვილი იყო. გარდა მაიორკის მეფე სანჩო I-ისა, იგი იყო პრინც ხაიმე მაიორკელისა და პრინცესა ისაბელ მაიორკელის და. 1304 წლის 5 მაისს საფრანგეთის ქალაქ კოლიურში სანჩია დააქორწინეს საფრანგეთის მეფის ბიძაშვილზე, ნეაპოლის მომავალ მეფე რობერტო ანჟუელზე, რომელიც თავის მხრივ მეფე კარლო II-ისა და დედოფალ მარია უნგრელის ძე იყო. სანჩია მისთვის მეორე ცოლი იყო, რამეთუ რობერტოს პირველი მეუღლე, პრინცესა ვიოლანტე არაგონელი მშობიარობას გადაჰყვა ამ ქორწინებამდე ორი წლით ადრე. 1309 წლის 5 მაისს, მათი ქორწინებიდან ხუთი წლის თავზე, რობერტო მამის გარდაცვალების შემდეგ ნეაპოლის მეფე გახდა, სანჩია კი დედოფალი. მართალია რობერტოს პირველი ცოლისაგან დარჩა ტახტის მემკვიდრეები, თუმცა იქიდან გამომდინარე, რომ მეფის ვაჟები ადრე გარდაიცვალნენ და შვილი მხოლოდ ერთ მათგანს დარჩა, თანაც გოგონა, მემკვიდრეობა მაინც საფრთხეში იყო, დედოფალ სანჩიას კი ბავშვი არ უჩნდებოდა. შესაბამისად, იგი სამეფო კარზე გავლენით ვერ სარგებლობდა, თუმცა გერებზე ყოველთვის ზრუნავდა. მას შემდეგ, რაც 1343 წლის 20 იანვარს მეფე რობერტო გარდაიცვალა, ტახტი მისმა ერთადერთმა შვილიშვილმა, დედოფალმა ჯოვანა I-მა დაიკავა, რომლის არასრულწლოვანობის გამოც სამეფოს რეგენტად დედოფალი სანჩია დაინიშნა. ამ ძალაუფლებით იგი ზუსტად ერთ წელს სარგებლობდა, 1344 წლის 20 იანვრამდე, რის შემდეგაც ჯოვანამ დამოუკიდებლად დაიწყო ქვეყნის მართვა. ამ ამბიდან წელიწადნახევარში, 1345 წლის 28 ივლისს დედოფალი სანჩია 64 წლის ასაკში გარდაიცვალა, ნეაპოლში. Musto, Ronald G. (1997). "Franciscan Joachimism at the Court of Naples, 1309-1345: A New Appraisal". Archivum Franciscanum Historicum. 90.3-4 (2): 419–86. Musto, Ronald G. (1985). Queen Sancia of Naples (1281-1345) and the Spiritual Franciscans in Women of the Medieval World. Oxford: Basil Blackwell. pp. 179–214. Musto, Ronald G. (2013). Medieval Naples: A Documentary History 400-1400. New York: Italica Press. pp. 204–212. ISBN 9781599102474.